මියගිය බෑනනුවන් මීගලෑව, පොතානේගම ලිපිනයේ පදිංචිව සිටි 59 හැවිරිදි පුද්ගලයෙකු වන අතර ඔහු රෝගාතුරව අනුරාධපුර ශික්ෂණ රෝහලේ ප්‍රතිකාර ලබමින් සිටියදී ඉකුත් 22 වැනිදා මිය ගොස් තිබෙනවා.අදාල මරණය ගැන කිසිවක් නොදන්වා පවුලේ ඥාතීන් විසින් නැන්දම්මා අදාල අවමගුල් නිවසට කැදවාගෙන පැමිණ ඇති අතර නිවසට යන මාර්ගයේ සුදු කොඩි දැකීමෙන් පසුව ඇගේ හැසිරීම තරමක් වෙනස් වුනා.කෙසේ වෙතත් අදාල නිවසට ගිය පසු මියගිය බෑනාගේ වැඩිමහල් පුතු පැමිණ ඇයව වැළදගෙන හඩන්නට වීමත් සමග නැන්දම්මා ද සිහිසුන්ව බිම ඇද වැටී වැටුනා.ඥාතීන් පවසන පරිදි මිය ගිය නැන්දම්මා හා බෑනනුවන් ඉතාම ලෙන්ගතුව සිට ඇති බවත්, බෑනනුවන් මිය ගිය දුක දරාගත නොහැකිව හදවත සිර වී ඇයද මිය යන්නට ඇති බවයි.අදාල බෑනනුවන් මිය ගිය නැන්නදම්මාගේ ලොකු දුව සමග විවාහ වී සිට ඇති අතර මරණය සිදු වූ දිනයේ ඇය කුරුණෑගල බාල දියණියගේ නිවසේ වාසය කර තිබෙනවා.කෙසේ වෙතත් අදාල සිදුවීමෙන් මීගලෑව ප්‍රදේශයේ ජනතාව පමණක් නොව අවට ප්‍රදේශවල ජනතාව දැඩි ශෝකයකට පත්ව ඇති අතර දෙදෙනාගේම දේහයන් එකම නිවසක එකම ස්ථානයේ තබා අවසන් කටයුතු සිදු කිරීමට ඥාතීන් සූදානමින් සිටිනවා.